
NOTĂ DE INFORMARE 
CU PRIVIRE LA PRELUCRAREA DATELOR CU CARACTER PERSONAL EFECTUATĂ DE CONSILIUL JUDEȚEAN ILFOV ÎN CADRUL PROIECTULUI „ILFOV ZÂMBEȘTE JUNIOR”

[bookmark: _Hlk197523116]Consiliul Județean Ilfov, în calitate de operator de date cu caracter personal, pune în aplicare măsuri tehnice și organizatorice adecvate pentru a garanta și a fi în măsură să demonstreze că prelucrarea se efectuează în conformitate cu Regulamentul                      nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor - RGPD).
[bookmark: _Hlk198042868]Consiliul Județean Ilfov colectează și prelucrează datele cu caracter personal ale persoanelor participante în proiectul de interes public ,,ILFOV ZÂMBEȘTE JUNIOR” respectând principiile legalității, echității și transparenței, exclusiv în scopuri determinate, explicite și legitime, în conformitate cu art. 5 din RGPD, în următoarele scopuri:
· Accesul persoanelor vizate la beneficiile programului derulat de Consiliul Județean Ilfov;
· [bookmark: _Hlk198043479]punerea în aplicare a prevederilor Hotărârii Consiliului Județean Ilfov nr. 74/2026, protocoalelor de cooperare încheiate între Județul Ilfov – Consiliul Județean, Colegiul Medicilor Stomatologi Ilfov și unele unități administrativ-teritoriale din județul Ilfov, precum și prevederilor  Metodologiei de acordare a unui sprijin financiar în cadrul proiectului ,,Ilfov Zâmbește Junior”;
· [bookmark: _Hlk13836910]realizarea interesului public de acordare a unui sprijin financiar în valoare de 2.500 lei unor anumite categorii de copii și tineri care locuiesc în județul Ilfov, pentru a beneficia de servicii stomatologice, în scopul obținerii unor beneficii de sănătate orală cu impact asupra calității vieții indivizilor, cât și a sistemelor de sănătate prin costurile asociate;
· Îndeplinirea altor obligații legale.  

În raport cu scopurile de mai sus, instituția noastră prelucrează următoarele categorii de date cu caracter personal:
· Numele și prenumele beneficiarului;
· Codul numeric personal (CNP);
· Numărul de telefon;
· Domiciliul.




Legalitatea prelucrării datelor cu caracter personal se bazează pe:
· art. 6, alin (1), lit. (c) – prelucrarea este necesară în vederea îndeplinirii unei obligații legale care îi revine operatorului.
· art. 6, alin (1), lit. (e) – prelucrarea este necesară pentru îndeplinirea unei sarcini care servește unui interes public sau care rezultă din exercitarea autorității publice cu care este învestit operatorul;
Informațiile înregistrate sunt obținute de la solicitanți, în temeiul prevederilor Hotărârii Consiliului Județean Ilfov nr. 74/2026. În cazul beneficiarilor minori, datele cu caracter personal sunt furnizate de către reprezentantul legal, care formulează cererea și acționează în numele minorului, în condițiile legii. Informarea privind prelucrarea datelor cu caracter personal se realizează prin punerea la dispoziția reprezentantului legal a prezentei Note de informare.
[bookmark: _Hlk197523412]Informațiile sunt destinate utilizării de către operator și/sau împuternicit al operatorului și sunt comunicate numai următorilor destinatari: UAT-urile de pe raza administrativ-teritorială a județului Ilfov, Colegiul Medicilor Stomatologi Ilfov, autoritatea judecătorească, organe de urmărire penală si alte instituții abilitate de lege să solicite astfel de date/informații. 
Durata de păstrare
· durata de implementare a proiectului (până la 31.12.2026) și încă 5 ani după această data, conform Nomenclatorului arhivistic;
Conform Regulamentului (UE) 679/2016, beneficiați de dreptul de acces, la rectificare, ștergerea datelor, restricționarea prelucrării, portabilitatea datelor, dreptul la opoziție și dreptul de a nu face obiectul unei decizii bazate exclusiv pe prelucrarea automatizată. 
	Pentru exercitarea acestor drepturi, vă puteți adresa cu o cerere scrisă, datată și semnată transmisă prin utilizarea serviciilor poștale sau personal la Registratura Consiliului Județean Ilfov, situată în str. Ernest Juvara, nr. 3-5, sector 6, București și/sau prin utilizarea serviciilor de poștă electronică la adresa de e-mail dpo@cjilfov.ro.
Totodată, aveți posibilitatea de a vă adresa Autorității Naționale de Supraveghere a Prelucrării Datelor cu Caracter Personal cu sediul în București,   b-dul G-ral Gheorghe Magheru 28-30, sector 1, adresa e-mail:  anspdcp@dataprotection.ro.
În același timp, fără a aduce atingere posibilității de a se adresa cu plângere autorității de supraveghere, persoanele vizate au dreptul de a se adresa justiției pentru apărarea oricăror drepturi garantate de Regulamentul nr. 679/2016, care le-au fost încălcate.
Informații suplimentare referitoare la activitățile de prelucrare a datelor cu caracter personal puteți obține consultând pagina noastră de internet https://cjilfov.ro/, secțiunea: Politica de confidențialitate.

